Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb; v nadaljevanju ZJU) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 - ZIUZDS)

**Ministrstvo za obrambo**, **Uprava Republike Slovenije za zaščito in reševanje**, Vojkova cesta 61, 1000 Ljubljana

Objavlja prosto strokovno tehnično delovno mesto za nedoločen čas, s polnim delovnim časom, z dvomesečnim poskusnim delom:

**SKLADIŠČNIK V, (šifra DM 1150)**

**v Upravi Republike Slovenije za zaščito in reševanje,**

**Uradu za operativo, Državnem logističnem centru.**

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevana izobrazba**:

* srednje tehniško in drugo strokovno izobraževanje/ srednja strokovna izobrazba,
* srednje splošno izobraževanje/srednja splošna izobrazba.

**Posebni pogoji:**

* vozniški izpit B kategorije,
* dovoljenje za dostop do tajnih podatkov stopnje »interno« (I, I-E,I-N).

Opravljen vozniški izpit B kategorije, kandidat dokazuje s priloženo kopijo verodostojne listine.

**Želena znanja, sposobnosti in lastnosti:**

* izpit za upravljalca viličarja,
* vozniški izpit C kategorije.

**Delovne naloge:**

|  |
| --- |
| * opravljanje nalog prevzema, skladiščenja in izdajanja MTS, |
| * vodenje skladiščnih listin in skladiščnih evidenc, |
| * vzdrževanje reda in čistoče v skladišču, |
| * izvajanje manipulativnih del v skladišču, |
| * urejanje skladišča in okolice, |
| * opravljanje občasnih prevozov in tekočih vzdrževalnih del na materialno tehničnih sredstvih, |
| * izvajanje logistične podpore ob naravnih in drugih nesrečah, vajah in usposabljanjih, |
| * izvajanje drugih nalog s področja dela uprave po odredbi nadrejenega. |

**Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/06 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

Če v zvezi z izbranim kandidatom po opravljenem predhodnem zdravstvenem pregledu ne bo ugotovljenih zadržkov, bo delovno razmerje sklenjeno za **nedoločen čas,** s polnim delovnim časom in dvomesečnim poskusnim delom. Delo se bo opravljalo v Upravi Republike Slovenije za zaščito in reševanje, Uradu za operativo, Državnem logističnem centru, na naslovu Obvozna cesta 112, v Ljubljani oz. v drugih uradnih prostorih, kjer Uprava Republike Slovenije za zaščito in reševanje opravlja svoje naloge.

Kandidate vabimo, da vložijo prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošljejo v zaprti ovojnici **z označbo**: **»**Za javno objavo na prosto delovno mesto **SKLADIŠČNIK V,** št. zadeve **110-87/2024«,** **na naslov** Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 14 dni** po objavi na spletnem portalu državne uprave GOV.SI in Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končani javni objavi bo objavljeno na spletnem mestu državne uprave GOV.SI na naslovu <http://www.gov.si/>zbirke/delovna-mesta.

Informacije o delovnem področju je možno dobiti na telefonski številki 041/703-250 pri Borutu Horvatu.

Informacije o izvedbi javne objave je možno dobiti na telefonski številki 01/471 10 61, pri Andreji Marinko.

V besedilu javne objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.